stanford-oval/wikipedia huggingface dataset:
James Sharp

James Sharp -nimisiä henkilöitä ovat:
James Sharp (1618–1679), Skotlannin kirkon pappi ja St Andrewsin arkkipiispa
James ”Hap” Sharp (1928−1993), yhdysvaltalainen Formula 1 -kuljettaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Sharp”, voi hakea sivunnimihaulla, laajalla sivunnimihaulla tai tekstihaulla.
James Scullin

James Henry Scullin (18. syyskuuta 1876 – 28. tammikuuta 1953) oli Australian työväenpuolueen poliitikko ja Australian yhdeksäs pääministeri. Scullin johti työväenpuolueen hallitukseen vuoden 1929 vaaleissa. Hän oli ensimmäinen katolinen sekä irlantilais-australialainen, joka palveli Australian pääministerinä. Wall Streetin 1929 romahdus tapahtui vain kaksi päivää hänen viran vannomisen jälkeen, mikä merkitsisi suuren laman alkua myös Australiassa. Tämä hallitsikin hänen hallituskauttaan aina vuoteen 1931, jolloin Scullinin hallitus kaatui poliittisten erimielisyyksien vuoksi. Kaaoottisesta pääministerikaudestaan huolimatta Scullin pysyi yhtenä työväenpuolueen johtavana hahmona aina kuolemaansa asti.
Käännös suomeksi
James Scott

James Scott voi tarkoittaa seuraavia henkilöitä
James Scott (1649–1685), Monmouthin herttua, Kaarle II:n avioton poika
James Scott, brittiläinen poliitikko
James George Scott (1851–1935), brittiläinen diplomaatti
James Scott (1885–1938), yhdysvaltalainen ragtime-säveltäjä
James Scott, yhdysvaltalainen amerikkalaisen jalkapallon pelaaja
James C. Scott (s. 1936), yhdysvaltalainen politiikan tutkija
James M. Scott (s. 1911), yhdysvaltalainen keksijä
James Scott (s. 1979), brittiläinen näyttelijä
James Hope-Scott (1812–1873), englantilainen asianajaja
James Scott, skotlantilainen poliitikko
James Scott, yhdysvaltalainen rikollinen
James Scott, yhdysvaltalainen nyrkkeilijä
James Scott, hahmo televisiosarjassa Shortland Street
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Scott”, voi hakea sivunnimihaulla, laajalla sivunnimihaulla tai tekstihaulla.
James Bolam

James Christopher Bolam (s. 16. kesäkuuta 1935 Sunderland, Tyne-and-Wear, Englanti) on englantilainen näyttelijä. Hänet tunnetaan tohtori Arthur Gilderinä tv-sarjassa Naapureita ja ystäviä (Born and Bred), Jack Halfordina sarjassa Ryhmä Pullman ja Jack Fordina sarjassa When the Boat Comes In. Hän on näytellyt myös tv-sarjoissa Midsomerin murhat ja Yorkshiren etsivät.
Englannin kuningatar Elisabet II myönsi James Bolamille MBE-arvonimen ansioistaan näyttelijänä vuonna 2009.
Yksityiselämä

James Bolam on naimisissa näyttelijä Susan Jamesonin kanssa. Heillä on yksi tytär. He asuvat Wisborough Greenissä, West Sussexissa.
Ehdokkuudet

BAFTA TV Award-ehdokkuus, Paras näyttelijä (1977, 1978)
Aiheesta muualla

James Bolam IMDb:ssä
Jesse Uusiperhe

Jesse Uusiperhe (s. 22. helmikuuta 1998) on suomalainen maantiekilpapyöräilijä. Hän edustaa Suomessa Turun Urheiluliittoa.
Vuodesta 2020 alkaen Uusiperhe on ajanut belgialaisen Asfra Racing joukkueen väreissä.
Jeffersonin piirikunta (Oregon)

Jeffersonin piirikunta (engl. Jefferson County) on Yhdysvaltojen Oregonin osavaltiossa sijaitseva piirikunta. Sen väkiluku oli 24 658 vuonna 2019. Piirikunnan hallintokeskus on Madrasin kaupunki. Piirikunta on perustettu 12. joulukuuta 1914.
Aiheesta muualla

Kuvia tai muita tiedostoja aiheesta Jeffersonin piirikunta (Oregon) Wikimedia Commonsissa
James Sevier Conway

James Sevier Conway
James Sevier Conway (9. joulukuuta 1798 Greenen piirikunta, Tennessee – 3. maaliskuuta 1855) oli yhdysvaltalainen demokraattisen puolueen poliitikko, joka toimi Arkansas'n osavaltion ensimmäisenä kuvernöörinä vuosina 1836–1840.
Conway syntyi Tennesseessä ja muutti Arkansas'n territorioon vuonna 1820. Häntä seurasi osavaltion kuvernöörinä Archibald Yell.
Jamesin veli Elias Nelson Conway oli Arkansas'n seitsemäs kuvernööri vuosina 1852–1860.
Iso Valkeislampi (Äänekoski)

| Iso Valkeislampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°51′12″N, 25°37′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja Mustalampeen 
Järvinumero:  14.444.1.009
Mittaustietoja
Pinnankorkeus:  163,9 m  
Pituus:  320 m  
Leveys:  210 m  
Rantaviiva:  0,901 km  
Pinta-ala:  4,814 ha  
Tilavuus:  0,0001482 km³ 
Keskisyvyys:  3,08 m  
Suurin syvyys:  8 m  
Saaria:  ei saaria 
 fiIso Valkeislampi 
Iso Valkeislampi  on Keski-Suomessa Äänekoskella  Iispohjan lähellä sijaitseva lampi.
Maantietoa

Lampi on 320 metriä pitkä, 210 metriä leveä, ja sen pinta-ala on 4,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 148 200 kuutiometriä. Sen keskisyvyys on 3,1 metriä ja suurin syvyys on 8,0 metriä. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) se kuuluu. Lammen vedenpinnan korkeus on 163,9 metriä mpy.
Jesse Valo

Jesse Valo (s. 1984) on suomalainen thai-nyrkkeilijä ja muusikko.
Thai-nyrkkeilyssä Valo on saavuttanut suomenmestaruuden 1998 alle 57 kg:n sarjassa ja 1999 alle 60kg: sarjassa. Maailmanmestaruuskilpailuissa alle 57 kg:n sarjassa hän sai vuonna 1999 hopeaa ja euroopanmestaruuskilpailuissa vuonna 1998 pronssia alle 54 kilon sarjassa.
Valo soittaa bassoa Isoveli- ja Vanity Beach -yhtyeissä. Aiemmin hän on soittanut Iconcrash-yhtyeessä.
Jesse Valo on HIM-yhtyeen keulakuvan ja laulajan Ville Valon pikkuveli.
Jeffersonin piirikunta (New York)

Jeffersonin piirikunta (engl. Jefferson County) on Yhdysvaltojen New Yorkin osavaltiossa sijaitseva piirikunta. Sen väkiluku oli 109 834 vuonna 2019. Piirikunnan hallintokeskus on Watertownin kaupunki. Piirikunta on perustettu vuonna 1805.
Aiheesta muualla

Kuvia tai muita tiedostoja aiheesta Jeffersonin piirikunta (New York) Wikimedia Commonsissa
Jackson (Mississippi)

| Jackson |
| --- | --- |
 Mississippi State Capitol.
 lippu
 Jackson Hindsin piirikunnan kartalla
 Jackson
 Koordinaatit: 32°18′N, 90°11′W 
Valtio:  Yhdysvallat
Osavaltio:  Mississippi
Piirikunta:  Hinds, Madison, Rankin
Väkiluku (2010):  173 514
 – Metropolialue:  539 057
 
 www.jacksonms.gov 
Infobox OKVirheellinen NIMI-arvo: 
Jackson on Yhdysvaltojen Mississippin osavaltion pääkaupunki. Nimensä kaupunki sai Andrew Jacksonin mukaan. Vuoden 2010 väestönlaskennan mukaan Jacksonin asukasluku oli 173 514 ja sitä suuremman metropolialueen 539 057.
Maantiede

Jackson sijaitsee Mississippin osavaltion keskiosan länsipuolella Pearljoen varrella. New Orleansin kaupunki Louisianan osavaltiossa sijaitsee noin 290 kilometriä Jacksonista etelään. Suurin osa Jacksonin kaupungin alueesta kuuluu Hindsin piirikuntaan, mutta osia siitä on myös Rankinin ja Madisonin piirikuntien alueella. Kaupunki on Hindsin piirikunnan hallinnollinen keskus yhdessä Raymondin kaupungin kanssa Jacksonin naapurissa. Itse Jacksonin kaupungin alue on Pearljoen varren alluviaalitasankoa. Joen molemmille puolille on rakennettu pengerryksiä.
Vuoden kuumimpia kuukausia Jacksonissa ovat heinäkuu ja elokuu, jolloin keskimääräinen ylin lämpötila 33 °C. Kylmintä on tammikuussa, jolloin keskimääräinen alin alle kaksi astetta. Vuoden keskimääräinen sademäärä on 1376 mm.
Historia

Ennen eurooppalaistaustaisen siirtolaisten saapumista nykyisen Jacksonin seudulla asui choctaw- ja chickasaw-intiaaneja. 1700-luvun lopussa kanadanranskalainen Louis LeFleur perusti Pearljoen varrelle kauppa-aseman ja paikka tuli tunnetuksi nimellä  LeFleur’s Bluff. Alueelle ei kuitenkaan tullut suurempia määriä siirtolaisia ennen kuin choctawit luovuttivat alueen liittovaltiolle Doak’s Standin sopimuksella lokakuussa 1821. Mississippin osavaltion hallinnollinen keskus siirrettiin paikalle saman vuoden marraskuussa. Nimensä kaupunki sai Andrew Jacksonin mukaan. Uusi kaupunki rakennettiin presidentti Thomas Jeffersonin hyväksymän ruutukaavan mukaan ja osavaltion parlamentti kokoontui ensi kertaa Jacksonissa joulukuussa 1822. Ensimmäinen rautatie vedettiin kaupunkiin vuonna 1840.
Jackson oli vauarstunut puuvillatuotannolla, joka kuitenkin kärsi Yhdysvaltain sisällissodan aikana huomattavia vaurioita. Kenraali William Tecumseh Shermanin johtamien pohjoisvaltioiden joukkojen vallattua Jacksonin se kärsi kolmesta tulipalosta. Kaupunkia alettiin kuitenkin jälleenrakentaa ja sen kasvua vauhditti esimerkiksi rautatieverkon laajentuminen. Vuosisadan lopulla kaupungin asukasluku oli alle 8 000. Lähistöllä alettiin 1930-luvulla tuottaa maakaasua, ja halpa energia vauhditti teollistumista. Kaupunki tunnettiin toisaalta varsin tulehtuneista rotusuhteista. Jacksonin ensimmäinen musta pormestari valittiin vuonna 1997.
Talous

Jackson on merkittävä liikenteen ja logistiikan keskus. Kaupungin asema osavaltion hallinnollisena keskuksena on puolestaan säästänyt sen monia puita paikkakuntia koetelleilta talouden laskusuhdanteilta. Liittovaltio-, osavaltio- ja piirikuntatason hallinnolliset tehtävät muodostavat suuren osan Jacksonin työpaikoista. Suuri merkitys on ollut myös autoteollisuudella. Nissan avasi vuonna 2003 autotehtaan läheiseen Cantoniin.
Kotitalouksien keskimääräiset vuosittaiset ansiot Jacksonissa aikavälillä 2012–2016 olivat 32 866 USD kotitaloutta kohden, ja henkilöä kohden 19 768 USD. Lähes kolmasosa eli 30,7 % väestöstä eli köyhyysrajan alapuolella.
Väestö

Jacksonin asukasluku oli vuoden 2010 väestönlaskennan mukaan 173 514 ja vuoden 2017 arvion mukaan 166 965. Suuremmalla metropolialueella oli vuonna 2010 yhteensä 539 057 asukasta. Jacksonin kaupungin asukkaista 17,2 % oli taustaltaan valkoisia, 81,2 % afroamerikkalaisia, 1,3 % latinoja ja 0,4 % aasialaisia. 2,6 % kaupungin asukkaista puhui kotonaan jotakin muuta kieltä kuin englantia ja 1,5 % kaupungin asukkaista oli syntynyt ulkomailla.
Jacksonin kartta vuodelta 1919.
Jeffersonin piirikunta (Florida)

Jeffersonin piirikunta (engl. Jefferson County) on Yhdysvaltojen Floridan osavaltiossa sijaitseva piirikunta. Sen väkiluku oli 14 246 vuonna 2019. Piirikunnan hallintokeskus on Monticellon kaupunki. Piirikunta perustettiin 20. tammikuuta 1827.
Aiheesta muualla

Kuvia tai muita tiedostoja aiheesta Jeffersonin piirikunta (Florida) Wikimedia Commonsissa
It Comes at Night

| It Comes at Night |
| --- | --- |

Ohjaaja:  Trey Edward Shults
Käsikirjoittaja:  Trey Edward Shults
Tuottaja:   David Kaplan  Andrea Roa 
Säveltäjä:  Brian McOmber
Kuvaaja:  Drew Daniels
Leikkaaja:  Trey Edward Shults Matthew Hannam
Pääosat:   Joel Edgerton  Christopher Abbott  Carmen Ejogo  Kelvin Harrison Jr.  Riley Keough 
Valmistustiedot
Valmistusmaa:  Yhdysvallat
Tuotantoyhtiö:  Animal Kingdom
Levittäjä:  A24 (tuotantoyhtiö) Netflix
Ensi-ilta:   2017-06-099. kesäkuuta 2017 (Yhdysvallat)  2017-06-3030. kesäkuuta 2017 (Suomi)  
Kesto:  91 minuuttia
Alkuperäiskieli:  englanti
Budjetti:  2,4 miljoonaa dollaria
Tuotto:  19,3 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
It Comes at Night on vuonna 2017 ensi-iltansa saanut yhdysvaltalainen psykologinen kauhuelokuva, jonka on ohjannut Trey Edward Shultsin. Elokuva on aiheuttanut ristiriitaisia mielipiteitä sen hämäävän mainonnan takia ja jakanut kriitikot sekä elokuvafanit kahtia. Elokuvan tarina sijoittuu mysteerisen taudin riivaamaan maahan, jossa perhe on linnoittautunut yksinäiseen mökkiin keskellä metsää.
Rooleissa

| 0 | 1 | 2 |
| --- | --- | --- |
|  Joel Edgerton  | … |  Paul   |
|  Kelvin Harrison Jr.  | … |  Travis   |
|  Carmen Ejogo  | … |  Sarah   |
|  Christopher Abbott  | … |  Will   |
|  Riley Keough  | … |  Kim   |
|  Griffin Robert Faulkner  | … |  Anthony   |
|  David Pendleton  | … |  Bud   |
Vastaanotto

| 0 | 1 | 2 |
| --- | --- | --- |
Helsingin Sanomat Pertti Avola: 
Hufvudstadsbladet Krister Uggeldahl : 

It Comes at Night on saanut myönteistä kehua elokuvakriitikoilta mutta herättänyt pahennusta elokuvaharrastajien keskuudessa. Syynä tähän mielipiteiden jakaannukseen on elokuvan traileri. Elokuvaa markkinoitiin perinteisenä kauhuelokuvana, ja varsinkin "It" elokuvan nimessä herätti mielenkiintoa. Rotten Tomatoes -sivustolla It Comes at Night on saanut pisteytyksen 88 %, joka perustuu 166 hyvään arvosteluun. Käyttäjien pisteytys on taas suunnilleen puolet kriitikoiden määrästä.
Toinen syy elokuvan ristiriitaiseen vastaanottoon on se, kuinka elokuvan ohjaaja ja käsikirjoittaja Trey Edward Shults päätti pitää osan elokuvan katsojan mielikuvituksen ruokkimana. Osaan elokuvan kysymyksiin ei vastata ja siten koko elokuva jää mysteerin peittoon.
Aiheesta muualla

It Comes at Night Internet Movie Databasessa (englanniksi)
It Comes at Night Elonet.
Jarmo Lehtonen (koripalloilija)

| Jarmo Lehtonen> Henkilötiedot |
| --- | --- |
Koko nimi:  Jarmo Lehtonen
Syntynyt: 15. tammikuuta 1961 Äänekoski
Kuollut: 14. kesäkuuta 2017 (56 vuotta) Jyväskylä, Suomi
Kansalaisuus:   Suomi
Koripalloilija
Pelipaikka:  Takamies
Pituus:  181 cm
Pelaajaura
Seurajoukkueet
1978–1989:  Äänekosken Huima
Valmennusura
 1989:   Suomi (apuv.)  Suomi (haastajat)
Jarmo Lehtonen (15. tammikuuta 1961 Äänekoski – 14. kesäkuuta 2017 Jyväskylä) oli suomalainen koripalloilija ja koripallotoimija. Lehtonen edusti kasvattajaseuraansa Äänekosken Huimaa kaksi kautta miesten SM-sarjassa. Hänen pelikausinaan Huima myös nousi kahdesti SM-sarjaan ja voitti A-nuorten Suomen mestaruuden. Liikuntatieteiden maisteri Lehtonen työskenteli pelaajauransa jälkeen muun muassa Suomen Koripalloliiton alue- ja kenttäpäällikkönä. Hän toimi myös Suomen miesten maajoukkueen ja haastajamaajoukkueen valmennusryhmissä.
Pelaajaura

Äänekosken Huiman kasvatti Lehtonen nousi kasvattajaseuransa miesten edustusjoukkueeseen jo 17-vuotiaana ja toimi sen kapteenina. Vuonna 1980 Lehtonen voitti Huiman A-poikajoukkueessa ikäluokan Suomen mestaruuden, ja samana vuonna hän pelasi neljä A-nuorten maaottelua. Huima nousi Lehtosen aikana kahdesti, vuosina 1981 ja 1986, miesten SM-sarjaan. Lehtonen pelasi myös kummatkin pelivuosiensa Huiman SM-sarjakaudet kuuluen joukkueen parhaimpiin pisteidentekijöihin. Hän lopetti pelaajauransa 28-vuotiaana.
Pelaajauran jälkeen

Lehtonen valmistui liikuntatieteiden maisteriksi Jyväskylän yliopistosta ja toimi 1980- ja 1990-lukujen vaihteessa Suomen miesten maajoukkueen valmennusryhmässä Eero Saarisen alaisuudessa sekä miesten haastajamaajoukkueen valmentajana. Hän työskenteli vuodet 1989–1994 Työväen Urheiluliitossa ja tämän jälkeen Suomen Koripalloliitossa Jyväskylässä alue- ja kenttäpäällikkönä. Lehtonen kuoli Jyväskylän keskussairaalassa 56-vuotiaana kesäkuun 14. päivän illalla nopeasti edenneeseen sairauteen.
Jakson 2 alkuaine

Jakson 2 alkuaine on alkuaine, joka löytyy toiselta riviltä jaksollisesta järjestelmästä.
Toinen rivi sisältää kahdeksan alkuainetta: litium, beryllium, boori, hiili, typpi, happi, fluori ja neon. 2. rivin alkuaineet toteuttavat oktettisäännön.  Kvanttimekaanisen atomimallin mukaan orbitaalit täyttyvät järjestyksessä: 2S ja 2P. Jakson alkuaineista kaikki paitsi beryllium ja neon kykenevät muodostamaan kaksiatomisen molekyylin toisen samanlaisen atomin kanssa.[lähde? ]
Alkuaineet

| 0 | 1 | 2 | 3 | 4 |
| --- | --- | --- | --- | --- |
| Alkuaine | Alkuaine | Alkuaine | Ryhmä | Elektronikonfiguraatio |
| 3 | Li | litium | alkalimetalli | [He] 2s1 |
| 4 | Be | beryllium | maa-alkalimetalli | [He] 2s2 |
| 5 | B | boori | puolimetalli | [He] 2s2 2p1 |
| 6 | C | hiili | epämetalli, hiiliryhmä | [He] 2s2 2p2 |
| 7 | N | typpi | epämetalli, typpiryhmä | [He] 2s2 2p3 |
| 8 | O | happi | epämetalli, happiryhmä | [He] 2s2 2p4 |
| 9 | F | fluori | epämetalli, halogeeni | [He] 2s2 2p5 |
| 10 | Ne | neon | jalokaasu | [He] 2s2 2p6 |
2. rivin alkuaineet ja niiden elektronirakenteet Bohrin atomimallin mukaan.
Jarmo Leppiniemi

Jarmo Tapani Albert Leppiniemi (16. helmikuuta 1948 Jurva – 15. tammikuuta 2020) oli suomalainen professori, oppiarvoltaan kauppatieteiden tohtori.
Leppiniemi syntyi Jurvassa mutta kävi koulunsa Porissa. Hän opiskeli Helsingin kauppakorkeakoulussa, ja hänet nimitettiin sinne assistentiksi vuonna 1972. Hän hoiti laskentatoimen professuuria kauppakorkeakoulussa vuodesta 1990 sekä useita neuvosto- ja hallitusjäsenyyksiä eri yhtiöissä ja yhteisöissä. Helsingin kauppakorkeakoulun ylioppilaskunta valitsi hänet vuoden opettajaksi vuonna 1985.
Jarmo Leppiniemi toimi Osakesäästäjien Keskusliiton hallituksen puheenjohtajana 24 vuotta, vuodesta 1984 vuoteen 2008. Toukokuussa 2008 hän luopui tehtävästä ja hänet valittiin liiton kunniapuheenjohtaksi. Leppiniemi puhui osakesijoittamisen puolesta asiantuntijana Yleisradiossa ja muun muassa Ilta-Sanomien kolumnistina.
Jäsenyyksiä

Altian hallituksen jäsen vuodesta 2004, puheenjohtaja 28. maaliskuuta 2006 alkaen
Suomen Yrittäjäin Keskusliiton veropoliittisen valiokunnan jäsen 1984–1995
Oy Pörssitalon hallituksen puheenjohtaja 1985–1994
Aiheesta muualla

Jarmo Leppiniemen muistokirjoitus Helsingin Sanomissa
Jeffersonin piirikunta (Länsi-Virginia)

Jeffersonin piirikunta (engl. Jefferson County) on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 57 701 vuonna 2020. Piirikunnan hallintokeskus on Charles Townin kaupunki. Piirikunta on perustettu vuonna 1801.
Väestö

Vuonna 2020 Jeffersonin piirikunnan 57 701 asukkaasta valkoisia oli 88,8 %, mustia 6,4 %, aasialaisia 1,6 % ja alkuperäisasukkaita 0,4 %. Vuonna 2019 5,9 % asukkaista puhui kotonaan jotain muuta kieltä kuin englantia ja 4,9 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Jeffersonin piirikunta (Länsi-Virginia) Wikimedia Commonsissa
Janne Müller-Wieland

| Mitalit | Mitalit | Mitalit |  |
| --- | --- | --- | --- |
|  Janne Müller-Wieland |  Janne Müller-Wieland |  Janne Müller-Wieland |  |
Maa:   Saksa
Naisten maahockey
|  Olympialaiset  |  Olympialaiset  |  Olympialaiset  |  |
|  Pronssia | Rio 2016 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Boom 2013 |  |  |
|  Hopeaa | Amstelveen 2009 |  |  |
|  Hopeaa | Mönchengladbach 2011 |  |  |
|  Pronssia | Lontoo 2015 |  |  |
Janne Müller-Wieland (s. 28. lokakuuta 1986 Hampuri) on saksalainen maahockeypelaaja. Hän on pelannut Saksan naisten maajoukkueessa 289 maaottelua ja tehnyt niissä 14 maalia. Sisähockeyssa hän on pelannut kahdeksan maaottelua ja tehnyt niissä yhden maalin. Hän on huhtikuun 2019 tilanteen mukaan neljänneksi eniten maahockeymaaotteluita pelannut saksalaisnainen.
Müller-Wieland pelasi ensimmäisen naisten maaottelunsa joulukuussa 2006. Hän on pelannut kolmissa olympialaisissa: Pekingissä 2008 Saksa sijoittui neljänneksi, Lontoossa 2012 tuloksena oli seitsemäs sija ja Riossa 2016 joukkue palkittiin pronssimitaleilla. Maailmanmestaruuskilpailuissa Saksa on Müller-Wielandin mukana ollessa sijoittunut neljänneksi vuonna 2010 ja viidenneksi vuonna 2018. Euroopan-mestaruuskilpailuista on tullut kultaa vuonna 2013, hopeaa vuosina 2009 ja 2011, pronssia vuonna 2015 sekä neljäs sija vuonna 2017.
Müller-Wieland on pelannut Champions Trophyssa vuosina 2008–2011 ja 2014, ja paras saavutus on vuoden 2008 toinen sija. Maailmanliigan lopputurnauksessa hän on pelannut vuosina 2013, 2015 ja 2017, ja vuoden 2015 turnauksessa Saksa sijoittui kolmanneksi.
Vuonna 2018 Müller-Wieland oli voittamassa sisähockeyn maailmanmestaruutta.
Müller-Wieland edustaa seuratasolla UHC Hamburgia.
Janne Nisonen

Janne Nisonen on suomalainen viulisti ja kapellimestari.
Nisonen aloitti viuluopintonsa 4-vuotiaana Kokkolassa ja eteni myöhemmin Sibelius-Akatemiaan sekä Edsbergin kamarimusiikki-instituuttiin (Tukholma). Sibelius-Akatemiassa hän on opiskellut myös orkesterinjohtoa Hannu Linnun ja Atso Almilan johdolla. Vuonna 2016 hän sai nimityksen kaksivuotiskaudelle Pori Sinfoniettan pääkapellimestariksi. Nisonen on johtanut myös muiden muassa Radion sinfoniaorkesteria, Helsingin kaupunginorkesteria, Deutsche Kammerphilharmonie Bremeniä, Avanti!-kamariorkesteria ja Keski-Pohjanmaan Kamariorkesteria.
Viulistina Nisonen on toiminut Tapiola Sinfoniettan ensimmäisenä konserttimestarina ja vieraillut konserttimestarina monissa muissa eurooppalaisissa orkestereissa. Vuonna 2008 hän oli mukana perustamassa Jousia Ensembleä. Hän on tehnyt monia levytyksiä ja vieraillut säännöllisesti kansainvälisillä musiikkifestivaaleilla. Hänen instrumenttinsa on Nicolo Gaglianon vuoden 1751 viulu, jonka hänelle lainasi LähiTapiola.
Lauri Hakala

Lauri Hakala valmensi Sloveniassa kaudella 2013–2014.
Lauri Hakala (s. 23. elokuuta 1982) on suomalainen lentopallovalmentaja. Polvivammaan vuonna 2011 päättyneen peliuran aikana Hakala valittiin muun muassa Yhdysvaltojen NCAA-yliopistosarjan All-American-tähdistöön vuonna 2006 ja sekä Sveitsin liigan vuoden pelaajaksi vuonna 2008. Rantalentopallossa Hakala saavutti kuusi SM-mitalia.
Seuratasolla Hakala on ollut apuvalmentajana Yhdysvalloissa Pepperdine Universityssä, Venäjällä Dinamo Kazanissa ja Sloveniassa ACH Volleyssa. Maajoukkuetasolla Hakala on ollut apuvalmentajana Hollannin naisten, ja Slovenian miesten lentopallomaajoukkueessa. Päävalmentajana Hakala toimi Suomen maajoukkueessa Bakun Euroopan kisoissa 2015.
Päävalmentajana Hakala valmensi LEKA Volleyta kotimaan mestaruusliigassa kolmen kauden ajan 2014–2017. Marraskuussa 2016 Hakala joutui loppukauden kestäneelle sairauslomalle. Hakala palasi valmennukseen kesällä 2017, kun hän liittyi Hollannin naisten maajoukkueen valmennustiimiin. Kaudella 2017–2018 Hakala toimi jälleen päävalmentajana, tällä kertaa Ruotsin Elitserienissä. Uuden seuran nimi on Sollentuna VK. Kauden päätteeksi Hakala valittiin miesten vuoden valmentajaksi Ruotsissa. Maajoukkuekauden 2018 hän toimi Suomen naisten maajoukkueessa apuvalmentajana. Keväällä 2019 Hakala aloitti työt Suomen Olympiakomiteassa, joukkuepelien lajiryhmävastaavana.